Dauria
Daüria seu Dahuria vel Davuria (Russice: Даурия, tr. Daurija) est nomen partis Transbaicaliae et (ad saeculum septindecimum) partis occidentalis terrarum prope fluvium Amurem; nunc in territorio Transbaicalico, Buriatia et regione Amurensi Russiae; interdum et terrae trans Amurem, quae nunc pars Heilongjiang provinciae Sinarum habentur, Dauricae putabantur. Nomen ipse Dauriae a Russis datum est e gente Daurorum Mongolica, quae regionem saeculo septindecimo inhabitabat. Dauria divisa est in partes tres, quae sunt: Dauria Baicalica, partem meridionalem Transbaicaliae ad iugum montium Jablonovyj includens; Dauria Selengensis, terras ad orientem Selengae fluvii includens; Dauria Nertschiensis, terras ad orientem iugi Pomorum includens. Species nonnullae animalium et plantarum adiectivum 'dauricum' in nomina sua scientifica habent, e.g.: Cambaroides dauricus Corvus dauuricus Hemiechinus dauricus Rhododendron dauricum In Dauria locata sunt Reservatum Dauricum et Iugum Dauricum.